Diari Oficial de la Generalitat Valenciana


Sumari del DOGV 6841, del 16-08-2012 (2012/7917)

RESOLUCIÓ de 30 de juliol de 2012, de la Conselleria d'Educació, Formació i Ocupació, per la qual es modifica l'autorització, per canvi de titularitat, als centres docents privats de la Comunitat Valenciana relacionats en l'annex.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6841

Data del DOGV
:   16-08-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/7917


Data del document
:   30-07-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 30 de juliol de 2012, de la Conselleria d'Educació, Formació i Ocupació, per la qual es modifica l'autorització, per canvi de titularitat, als centres docents privats de la Comunitat Valenciana relacionats en l'annex. [2012/7917]  
Els expedients han sigut iniciats a instància dels representants de la titularitat dels centres docents privats relacionats en l'annex, així com dels representants de les titularitats adquirents, en sol·licitud de modificació de l'autorització dels dits centres per canvi de titularitat.  
  
Els nous titulars declaren no trobar-se incursos en cap dels supòsits relacionats en l'article 21.2 de la Llei Orgànica Reguladora del Dret a l'Educació, que els impediria ser titulars de centres docents privats.  
  
Vistes la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (BOE de 04.05.2006); el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE de 12.03.2010); i el Decret 115/1990, de 9 de juliol (DOGV de 24.07.1990), del Consell de la Generalitat, pel qual es crea el Registre de Centres Docents de la Comunitat Valenciana..  
Vista la proposta del director general de Centres Docents de data 30 de juliol de 2012 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, i en virtut de la delegació establida en la Resolució de 20 d'abril de 2012, resolc:  
  
  
Primer  
Modificar l'autorització per canvi de titularitat dels centres que en l'annex s'indiquen, i en els termes que s'especifiquen.  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta, no obstant els efectes específics per a cada centre queden arreplegats a l'annex.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú (BOE núm. 285, de 27.11.1992), i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE núm. 167, de 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Formació i Ocupació, en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la seua publicació en el Diari Oficial de la Comunitat Valenciana.  
  
València, 30 de juliol de 2012.- La consellera d'Educació, Formació i Ocupació, per delegació atorgada per Resolució de 20 d'abril de 2012 (DOCV núm. 6763, de 27.04.2012), el secretari autonòmic d'Educació: Rafael Carbonell Peris.  
ANNEX  
  
Codi:14758195.   
Denominació genèrica del centre: Centre privat d'Educació Infantil, Primària i Secundària.  
Denominació específica del centre: Nuestra Señora de la Salud.  
Anterior titularitat: Congregación Hermanas de la Doctrina Cristiana.  
Nova titularitat que s'autoritza: Parroquia Nuestra Señora de la Salud de Xirivella.  
Domicili: C/València, núm. 27.   
Localitat: Xirivella (46187).  
Província: València.  
Este canvi de titularitat tindrà efectes a partir del 31 d'agost de 2012.   
  
Codi:61773770.  
Denominació genèrica del centre: Centre privat d'Educació Infantil, Primària i Secundària.  
Denominació específica del centre: Sagrado Corazón de Jesús-Carmelitas.  
Anterior titularitat: Congregación de Religiosas Carmelitas de la Caridad de Vedruna.  
Nova titularitat que s'autoritza: Fundación Veis Vedruna, Educación Integral Solidaria.  
Domicili: C/Mur de Santa Anna, núm. 5.   
Localitat: València (46446).  
Província: València.  
Este canvi de titularitat tindrà efectes a partir del 31 d'agost de 2012.   
  
Codi:53306472.   
Denominació genèrica del centre: Centre d'Educació Infantil de Primer Cicle.  
Denominació específica del centre: El Boriol-Espai Obert.  
Anterior titularitat: María Consuelo Vidal Escrivà.  
Nova titularitat que s'autoritza: Noelia Ciscar Torres.  
Domicili: c/ Barranc del Xiricull, núm. 6.   
Localitat: Oliva (46227).  
Província: València.  
Este canvi de titularitat tindrà efectes des de la data en què es dicta esta resolució.  
  
Codi: 84520990.   
Denominació genèrica del centre: Centre d'Educació Infantil de Primer Cicle.  
Denominació específica del centre: Maravillas.  
Anterior titularitat: Alicia Penella Salvador.  
Nova titularitat que s'autoritza: Escola Infantil Meravelles, Cooperativa Valenciana.  
Domicili: c/ Poeta Mas i Ros, núm. 3 i 5.   
Localitat: València (46896).  
Província: València.  
Este canvi de titularitat tindrà efectes des de la data en què es dicta esta resolució.